Komission asetus (EY) N:o 2311/2000, annettu 18 päivänä lokakuuta 2000, niiden toimenpiteiden luettelosta, joihin neuvoston asetusta (ETY) N:o 4045/89 ei sovelleta ja päätöksen 96/284/EY kumoamisesta



Virallinen lehti nro L 265 , 19/10/2000 s. 0010 - 0011



Komission asetus (EY) N:o 2311/2000, annettu 18 päivänä lokakuuta 2000, niiden toimenpiteiden luettelosta, joihin neuvoston asetusta (ETY) N:o 4045/89 ei sovelleta ja päätöksen 96/284/EY kumoamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan maatalouden ohjaus- ja tukirahaston tukiosaston rahoitusjärjestelmään kuuluviin toimenpiteisiin kohdistuvista jäsenvaltioiden suorittamista tarkastuksista ja direktiivin 77/435/ETY kumoamisesta 21 päivänä joulukuuta 1989 annetun neuvoston asetuksen (ETY) N:o 4045/89(1), sellaisena kuin se on viimeksi muutettuna asetuksella (EY) N:o 3235/94(2), ja erityisesti sen 1 artiklan 4 kohdan, sekä katsoo seuraavaa: (1) Asetuksen (ETY) N:o 4045/89 1 artiklan 4 kohdassa säädetään nimenomaisesti, että komissio laatii luettelon toimenpiteistä, joihin asetusta ei sovelleta. On aiheellista sisällyttää kyseiseen luetteloon toimenpiteet, jotka ovat luonteeltaan sellaisia, että niitä ei voida jälkikäteen valvoa kaupallisia asiakirjoja tarkastamalla. (2) Olisi otettava huomioon Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta 17 päivänä toukokuuta 1999 annetun neuvoston asetuksen (EY) N:o 1257/1999(3) mukaiset toimenpiteet. (3) Niiden toimenpiteiden luettelosta, joihin neuvoston asetusta (ETY) N:o 4045/89 ei sovelleta, 12 päivänä huhtikuuta 1996 tehty komission päätös 96/284/EY(4) olisi syytä kumota tiettyjen yhteisön lainsäädännön muutosten huomioon ottamiseksi. (4) Tässä asetuksessa säädetyt toimenpiteet ovat Euroopan maatalouden ohjaus- ja tukirahaston komitean lausunnon mukaiset, ON ANTANUT TÄMÄN ASETUKSEN: 1 artikla Asetuksella (ETY) N:o 4045/89 käyttöön otettua tarkastusjärjestelmää ei sovelleta tämän asetuksen liitteessä lueteltuihin toimenpiteisiin. 2 artikla Kumotaan päätös 96/284/EY. 3 artikla Tätä asetusta sovelletaan 1 päivästä marraskuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä lokakuuta 2000. Komission puolesta Franz Fischler Komission jäsen (1) EYVL L 388, 30.12.1989, s. 18. (2) EYVL L 338, 28.12.1994, s. 16. (3) EYVL L 160, 26.6.1999, s. 80. (4) EYVL L 107, 30.4.1996, s. 17. LIITE TOIMENPITEET, JOIHIN ASETUKSEN (ETY) N:o 4045/89 MUKAISTA TARKASTUSJÄRJESTELMÄÄ EI SOVELLETA Neuvoston asetus (ETY) N:o 1308/70, annettu 29 päivänä kesäkuuta 1970, pellava- ja hamppualan yhteisestä markkinajärjestelystä (EYVL L 146, 4.7.1970, s. 1): 2 artiklassa tarkoitetut toimenpiteet, sikäli kuin tuki maksetaan tuottajalle. Neuvoston asetus (ETY) N:o 1442/88, annettu 24 päivänä toukokuuta 1988, lopullisen viininviljelyalueista luopumisen korvauksen myöntämisestä viinivuosiksi 1988/1989-1998/1999 (EYVL L 132, 28.5.1988, s. 3). Neuvoston asetus (EY) N:o 1493/1999, annettu 17 päivänä toukokuuta 1999, viinin yhteisestä markkinajärjestelystä (EYVL L 179, 14.7.1999, s. 1) seuraavien tukimuotojen osalta: - II osasto, II luku - Luopumispalkkiot - II osasto, III luku - Rakenneuudistus ja uusiin lajikkeisiin siirtyminen. Neuvoston asetus (ETY) N:o 2078/92, annettu 30 päivänä kesäkuuta 1992, ympäristönsuojelun vaatimusten ja maaseutuympäristön hoidon vaatimusten kanssa sopusointuisista maatalouden tuotantomenetelmistä (EYVL L 215, 30.7.1992, s. 85). Neuvoston asetus (ETY) N:o 2079/92, annettu 30 päivänä kesäkuuta 1992, maatalouden varhaiseläketukea koskevasta yhteisön järjestelmästä (EYVL L 215, 30.7.1992, s. 91). Neuvoston asetus (ETY) N:o 2080/92, annettu 30 päivänä kesäkuuta 1992, maatalouden metsitystoimenpiteitä koskevasta yhteisön tukijärjestelmästä (EYVL L 215, 30.7.1992, s. 96). Neuvoston asetus (EY) N:o 1257/1999, annettu 17 päivänä toukokuuta 1999, Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta (EYVL L 160, 26.6.1999, s. 80): >TAULUKON PAIKKA>